Տ Ե Ղ Ե Կ Ա Ն Ք

ՀՀ ՏԱՎՈՒՇԻ ՄԱՐԶՈՒՄ 2013Թ. ԵՐԿՐՈՐԴ ԵՌԱՄՍՅԱԿՈՒՄ ԻՐԱԿԱՆԱՑՎԱԾ ՎԱՐՉԱԿԱՆ ՀՍԿՈՂՈՒԹՅԱՆ ԱՐԴՅՈՒՆՔՆԵՐԻ ՄԱՍԻՆ

<<Տեղական ինքնակառավարման մասին>> ՀՀ Օրենքի 77.1-րդ և 77.2-րդ հոդվածների պահանջների կատարման կարգով և ղեկավարվելով ՀՀ փոխվարչապետ, տարածքային կառավարման նախարարի 28.12.2012թ. թիվ 190-Ա <<Վարչական հսկողության 2013թ. աշխատանքային ծրագիրը հաստատելու մասին>> հրամանով նախատեսվել և իրականացվել է վարչական և ֆինանսական հսկողություն մարզի 5 (Բերդավան, Նավուր, Չորաթան, Չինարի և Չինչին)համայնքների ղեկավարների և ավագանիների կողմից իրականացված լիազորությունների նկատմամբ:

Հսկողության արդյունքների վերլուծությունը ցույց է տալիս, որ վերջին տարիներին մարզպետարան-համայնքների ղեկավարների աշխատակազմեր համագործակցությունը դրական արդյունք է տվել: Բարձրացել է համայնքային ծառայողների իրավական գրագիտությունն ու պատասխանատվությունը, նախկինում նկատված ընդհանրական թերությունների հիմնական մասը վերացվել է: Առավել որակյալ արդյունքներ են ապահովվել Բերդավանի և Չորաթանի գյուղապետարանների աշխատակազմերում:

Համայնքներում իրականացված հսկողության արդյունքում հայտնաբերվել են հետևյալ հիմնական խախտումները.

Չի պահպանվել <<Իրավական ակտերի մասին>> ՀՀ օրենքի 37-րդ 40-րդ և 41-րդ հոդվածների պահանջները: Համաձայն որի ընդունված ակտերի գերակշիռ մասը իրենց կառուցվածքով, վերնագրերով և իրավական տեխնիկայի կանոններով չեն համապատասխանում ՀՀ <<Իրավական ակտերի մասին>> օրենքի պահանջներին: Խախտումը արձանագրվել է մասնակիորեն Նավուր, Չինչին և առանձնապես Չինարի համայնքներում:

Գրեթե բոլոր համայնքներում խախտվել են <<Գնումների մասին>> ՀՀ օրենքի պահանջները:

Չի պահպանվել <<Տեղական ինքնակառավարման մասին>> ՀՀ օրենքի 69-րդ հոդվածը, համաձայն որի Համայնքի ղեկավարը եռամսյակը մեկ անգամ Հաաստանի Հանրապետության բյուջետային օրենսդրությամբ սահմանված ժամկետում բյուջեի ընթացքի մասին հաղորդումներ պետք է ներկայացնի համայնքի ավագանուն: Խախտումն արձանագրվել է Չինարի և մասնակիորեն Չինչին համայնքներում:

Չի պահպանվել <<Համայնքային ծառայության մասին>> ՀՀ օրենքի 13-րդ հոդվածի 3-րդ մասը, համաձայն որի համայնքի ղեկավարի կողմից չեն հաստատվել համայնքային ծառայողների մրցութային և ատեստավորման հանձնաժողովների օրինակելի աշխատակարգերը: Խախտումն արձանագրվել է Չինարի համայնքում:

Նշված համայնքում խախտվել է նաև <<Համայնքային ծառայության մասին>> ՀՀ օրենքի 30-րդ հոդվածի 2-րդ մասը, որը վերաբերում է համայնքային ծառայողների անձնական գործերի վարման կարգին՝ հաստատված ՀՀ փոխվարչապետ, տարածքային կառավարման նախարարի 07.11.2006թ. թիվ 20-Ն հրամանով:

Անտառների, ինչպես նաև բուսական և կենդանական աշխարհի օգտագործման և պահպանման միջոցառումներ գրեթե չեն իրականացվել:

Հսկողության արդյունքում վերը նշված համայնքների աշխատակազմերին տրվել է խորհրդատվական, մեթոդական և գործնական բնույթի օգնություն, առանձին հարցերի վերաբերյալ նաև օրենսդրական պարզաբանումներ: Արձանագրված թերությունները և բացթողումները վերացնելու ու շտկելու համար մեր կողմից տրվել են ժամկետներ, որոնց արդյունքում գյուղապետարաններից ստացվել են պատասխաններ:

ՏԻ ԵՎ ՀԳՄ ՀԱՐՑԵՐՈՎ ՎԱՐՉՈՒԹՅԱՆ ՊԵՏ Մ. ՄԽԻԹԱՐՅԱՆ